Falcon terug op oefenveld - Sport - Republikein
Wednesday, May 22nd, 19:01:40
Falcon terug op oefenveld
Die rugbyklub Reho Falcon het reeds verlede week na die oefenveld teruggekeer in die opbou na die komende 2019-klubseisoen.
Reho Falcon nooi alle belangstellende spelers, veral nuwelinge, om aan te sluit by sy oefensessies wat op Maandae, Dinsdae en Donderdae om 19:00 by die veld van die Hoërskool Dr. Lemmer op Rehoboth plaasvind.
Ronaldo Pedro, 'n voormalige Wêreldbeker-skrumskakel wat ook speler en afrigter van die nasionale sewesspan was, tree as afrigter op.
Pedro neem oor by Gerald Loubser wat verlede jaar aan die stuur was en sê in die eerste paar weke sal gefokus word op die nodige kondisioneringswerk om die spelers kompeterend in die premierliga van die Namibië Rugby-unie (NRU) te maak.